फायरस्टार के चीफ फाइनेंशियल ऑफिसर अजय गांधी ने 16 फरवरी 2017 को 'विदेशी ग्राहक और संबद्ध ग्राहक' विषय के साथ एक ईमेल भेजी. इसमें जिन इकाइयाों का ब्यौरा पेश किया गया था, वे फर्जी कंपनियां थीं. यह पूरा घटनाक्रम संदिग्ध इकाइयों के जरिए मोदी के संदिग्ध कारोबार के बारे में बयां करता है. इस ईमेल में किसी भी वैध अंतरराष्ट्रीय ग्राहक का जिक्र नहीं है और यह इस बात का सबूत है कि गांधी को पता था कि ईमेल में सूचीबद्ध इकाइयां स्वतंत्र ग्राहक नहीं बल्कि संबद्ध इकाइयां हैं. जांच में पता चला कि गांधी को अपने निजी ईमेल एकाउंट पर भारत में मौजूद नीरव मोदी की निजी सहायक का निर्देश मिला था. इसमें कहा गया था कि गांधी जीमेल पर सिर्फ इन (संदिग्ध ) इकाइयों के बारे में उनसे (सहायक) बात करें.